cyanic-selkie/wikianc huggingface dataset:
মৃণাল সেন
প্রাথমিক জীবন
১৯২৩ সালের ১৪ মে মৃণাল সেন তৎকালীন ব্রিটিশ ভারত পূর্ব বঙ্গের (বর্তমান বাংলাদেশ) ফরিদপুরের একটি শহরে বৈদ্যব্রাহ্মণ পরিবারে জন্মগ্রহণ করেন  । ফরিদপুরে থাকাকালীন সময়ে তিনি সেখানেই উচ্চ বিদ্যালয়ের শিক্ষা সম্পন্ন করেন। এরপর তিনি পড়াশোনার জন্য কলকাতায় আসেন এবং স্কটিশ চার্চ কলেজ এবং কলকাতা বিশ্ববিদ্যালয়ে পদার্থবিদ্যা পড়াশোনা করেন। ছাত্রাবস্থায় তিনি কমিউনিস্ট পার্টির সাংস্কৃতিক শাখার সঙ্গে যুক্ত হন। যদিও তিনি কখনও কমিউনিস্ট পার্টির সদস্য হন নি। চল্লিশের দশকে তিনি সমাজবাদী সংস্থা আইপিটিএর (ইন্ডিয়ান পিপ্‌লস থিয়েটার অ্যাসোসিয়েশন) সঙ্গে যুক্ত হন এবং এর মাধ্যমে তিনি সমমনভাবাপন্ন মানুষদের কাছাকাছি আসেন। কলকাতা বিশ্ববিদ্যালয়ে পড়াশোনা করবার পর তিনি একজন সাংবাদিক, একজন ওষুধ বিপননকারী এবং চলচ্চিত্রে শব্দ কলাকুশলী হিসাবে কাজ করেন।
ছবি পরিচালনা
১৯৫৫ সালে মৃণাল সেনের প্রথম পরিচালিত ছবি রাত-ভোর মুক্তি পায়। এই ছবিটি বেশি সাফল্য পায় নি। তার দ্বিতীয় ছবি নীল আকাশের নিচে তাকে স্থানীয় পরিচিতি এনে দেয়। তার তৃতীয় ছবি বাইশে শ্রাবণ থেকে তিনি আন্তর্জাতিক পরিচিতি পান।
১৯৬৯ সালে তার পরিচালিত ছবি ভুবন সোম মুক্তি পায়। এই ছবিতে বিখ্যাত অভিনেতা উৎপল দত্ত অভিনয় করেছিলেন। এই ছবিটি অনেকের মতে মৃণাল সেনের শ্রেষ্ঠ ছবি। তার কলকাতা ট্রিলোজি অর্থাৎ ইন্টারভিউ (১৯৭১), কলকাতা ৭১ (১৯৭২) এবং পদাতিক (১৯৭৩) ছবি তিনটির মাধ্যমে তিনি তৎকালীন কলকাতার অস্থির অবস্থাকে তুলে ধরেছিলেন। মধ্যবিত্ত সমাজের নীতিবোধকে মৃণাল সেন তুলে ধরেন তার খুবই প্রশংসিত দুটি ছবি এক দিন প্রতিদিন (১৯৭৯) এবং খারিজ (১৯৮২) এর মাধ্যমে। খারিজ ১৯৮৩ সালের কান আন্তর্জাতিক চলচ্চিত্র উৎসবে বিশেষ জুরি পুরস্কার পেয়েছিল। ১৯৮০ সালের চলচ্চিত্র আকালের সন্ধানে। এই ছবিতে দেখানো হয়েছিল একটি চলচ্চিত্র কলাকুশলীদলের একটি গ্রামে গিয়ে ১৯৪৩ খ্রীষ্টাব্দের দুর্ভিক্ষের উপর একটি চলচ্চিত্র তৈরির কাহিনী। কীভাবে ১৯৪৩ এর দুর্ভিক্ষের কাল্পনিক কাহিনী মিলেমিশে একাকার হয়ে যায় সেই গ্রামের সাধারণ মানুষদের সাথে সেটাই ছিল এই চলচ্চিত্রের সারমর্ম। আকালের সন্ধানে ১৯৮১ সালের বার্লিন আন্তর্জাতিক চলচ্চিত্র উৎসবে বিশেষ জুরি পুরস্কার হিসাবে রুপোর ভালুক জয় করে। মৃণাল সেনের পরবর্তীকালের ছবির মধ্যে উল্লেখযোগ্য মহাপৃথিবী (১৯৯২) এবং অন্তরীন (১৯৯৪)। এখনও অবধি তার শেষ ছবি আমার ভুবন মুক্তি পায় ২০০২ সালে।
মৃণাল সেন বাংলা ভাষা ছাড়াও হিন্দি, ওড়িয়া ও তেলুগু ভাষায় চলচ্চিত্র নির্মাণ করেছেন। ১৯৬৬ সালে ওড়িয়া ভাষায় নির্মাণ করেন মাটির মনীষ, যা কালীন্দিচরণ পাণিগ্রাহীর গল্প অবলম্বনে নির্মিত হয়। ১৯৬৯ এ বনফুলের কাহিনী অবলম্বনে হিন্দি ভাষায় নির্মাণ করে ভুবন সোম। ১৯৭৭ সালে প্রেম চন্দের গল্প অবলম্বনে তেলুগু ভাষায় নির্মাণ করেন ওকা উরি কথা। ১৯৮৫ সালে নির্মাণ করেন জেনেসিস, যা হিন্দি, ফরাসি ও ইংরেজি তিনটি ভাষায় তৈরি হয়।
মুত্যু
মৃণাল সেন ২০১৮ সালের ডিসেম্বর মাসের ৩০ তারিখ রবিবার সকালে নিজ বাসভবনে ৯৫ বছর বয়সে মৃত্যুবরণ করেন।
পুরস্কার ও সম্মান
মৃণাল সেন পরিচালিত চলচ্চিত্রগুলি প্রায় সবকটি বড় চলচ্চিত্র উৎসব থেকে পুরস্কার জয় করেছে। ভারত এবং ভারতের বাইরের অনেক বিশ্ববিদ্যালয় তাকে সাম্মানিক ডক্টরেট ডিগ্রি প্রদান করেছে। তিনি ইন্টারন্যাশন্যাল ফেডারেশন অফ দি ফিল্ম সোসাইটির প্রেসিডেন্ট নির্বাচিত হয়েছিলেন।
মার্কিন নৌবাহিনীতে নারী
প্রায় এক শতাব্দী ধরে মার্কিন নৌবাহিনীতে নারীরা কাজ করে আসছেন। বিংশ শতাব্দীর প্রারম্ভিক সময়কাল থেকে একবিংশ শতাব্দীর শুরুর দিক পর্যন্ত মোট প্রায় ৫২,৯৩১ জন নারী মার্কিন নৌবাহিনীতে কাজ করেছেন, তবে এদের মধ্যে অধিকাংশই প্রশাসনিক এবং চিকিৎসা সেবা সংক্রান্ত দায়িত্বে ছিলেন। নাবিক এবং কর্মকর্তা দুই পেশাতেই নারীরা নিয়োগ অনেক আগে থেকেই পেয়ে আসছেন তবে নারী কর্মকর্তা মার্কিন নৌবাহিনীতে কখনোই বেশি ছিলোনা, পুরুষদের তুলনায় নারী নাবিকদের সংখ্যা কম হলেও নারী নাবিকদের সংখ্যা নারী কর্মকর্তাদের সংখ্যা চেয়ে অনেক বেশি ছিলো সবসময়ই।
নারীদের মার্কিন নৌবাহিনীর কমান্ডো শাখায় কখনো নিয়োগ দেওয়া হয়নি, ২০১৭ সালে একজন নারী কর্মকর্তা কমান্ডো শাখায় প্রশিক্ষণের জন্য আবেদন করেছিলেন যদিও তিনি কমান্ডো প্রশিক্ষণ পুরুষ নাবিক এবং কর্মকর্তাদের সঙ্গে মাত্র এক সপ্তাহ নিয়েছিলেন, এবং কমান্ডো প্রশিক্ষণ তিনি শেষ করেননি।
প্রথম বিশ্বযুদ্ধ পূর্ববর্তী
মার্কিন যুক্তরাষ্ট্রের গৃহযুদ্ধের পর থেকে, মহিলারা প্রথম দিকে নৌবাহিনীর নার্স হিসেবে কাজ করতেন। মার্কিন যুক্তরাষ্ট্রের 'নৌবাহিনী সেবিকা শাখা' (নেভি নার্স কোর) আনুষ্ঠানিকভাবে ১৯০৮ সালে প্রতিষ্ঠিত হয়, ১৯৬৫ সাল পর্যন্ত এর সমস্ত সদস্য মহিলা ছিলো। ১৯০৮ সালে মার্কিন নৌবাহিনীর সেবিকা শাখা প্রতিষ্ঠার পর, মার্কিন সংসদ প্রতিনিধি পরিষদের অনুরোধে, ২০ জন মহিলাকে প্রথম সদস্য হিসেবে নির্বাচিত করা হয় এবং ওয়াশিংটন ডি.সি. নেভাল মেডিকেল স্কুল হাসপাতালে নিয়োগ দেওয়া হয়। যাই হোক, নৌবাহিনী মহিলাদের কোনও আবাসস্থল বা মেস দেয়নি, তাই নার্সরা তাদের বাড়ি ভাড়া নেয় এবং নিজেরাই খাবার সরবরাহ করে। যুদ্ধঅভিজ্ঞ একজন পুরুষ নাবিক বলেছিলেন, আমরা সেই সময় নার্সদের "২০ জন সেবিকা" হিসেবে চিনতাম কারণ তারাই প্রথম মহিলা যারা আনুষ্ঠানিকভাবে নৌবাহিনীর সদস্য হিসেবে আমাদের সেবা করেছিলেন। ২০ জন সেবিকা হলেন মিরি ডি বোস, ওয়েড পেন্ডেলটন, এলিজাবেথ হেউইট, ডেলা নাইট,জোসেফিন প্যাট্রিস বোম্যান, লিনএইচ এইচ সাটকেলফ হিগবি, এসথার ফোরহেসেন এবং ১৯০৮ থেকে ১৯১১ সাল পর্যন্ত প্রথম নেভি নার্স কোর সুপারভাইজার মার্থা প্রিঙ্গল, এলিজাবেথ ওয়েলস এবং ক্লেয়ার এলডি সিউক্স, এলিজাবেথ ইয়নহার্ড, এস্টেল হেনি, এথেল পারসনস, ফ্লোরেন্স টি, মেলবোর্ন, বনিভাস টি, স্মল, ভিক্টোরিয়া হোয়াইট, ইসাবেল রোজ রয়, মার্গারেট ডি মারে, সারামায়ার এবং সারাহ কক্স। মেরিন নার্স কোর মাইফ্লোর এবং ডলফিন যুদ্ধজাহাজে নার্সরা প্রথম সেবা দেন, যেখানে তারা ১৯১৩ সালে বেশ কয়েক মাস কাজ করেছিলেন।
প্রথম বিশ্বযুদ্ধ
প্রথম বিশ্বযুদ্ধের সময়ে মার্কিন নৌবাহিনীর আকার বৃদ্ধি পেয়েছিলো। ১৯১৬ সালের মার্কিন নৌ সামরিক আইনে যোগ্য "ব্যক্তি" নিয়োগের অনুমতি দেওয়া হয় এবং নৌবাহিনীর সেক্রেটারি জেনারেল (মার্কিন প্রতিরক্ষা মন্ত্রণালয়ের বেসামরিক কর্মকর্তা) জোসেফ ড্যানিয়েল প্রশ্ন করেন, "এমন কোনো আইন আছে যা বলেছে যে নৌবাহিনীর সদস্যদেরকের বাধ্যতামূলকভাবে পুরুষ হতে হবে?" তাকে এই প্রশ্নের উত্তর দেওয়া হয়েছিলো নৌবাহিনীর পক্ষ থেকেই যে নৌসদস্যদেরকে পুরুষই যে হতে হবে এমন কোনো কথা নেই। ফলশ্রুতিতে, মার্কিন যুক্তরাষ্ট্র নৌবাহিনী প্রথম মহিলা নাবিক নিয়োগ দেয়। মার্কিন নৌবাহিনীতে নিয়োগ প্রাপ্ত প্রথম মহিলা হলেন লরেটা ওয়ালশ যিনি ১৯১৭ সালের ১৭ই মার্চ নৌবাহিনীতে যোগ দিয়েছিলেন। লরেটা নৌবাহিনীর সক্রিয় দায়িত্ব পালনকারী প্রথম মার্কিন মহিলা ছিলেন, যিনি মার্কিন সশস্ত্র বাহিনীতে প্রথম নারী হিসেবে কাজ করার অনুমতি পেয়েছিলেন, এবং নার্স হিসেবে নয়, নৌবাহিনীর অন্য শাখায় কাজ করেছিলেন। ওয়ালশ মার্কিন নৌবাহিনীতে ১৯১৭ সালের ১৭ই মার্চ প্রথম নারী নাবিক হিসেবে নৌবাহিনীতে যোগ দান করেন। তিনি তার যুদ্ধ-অভিজ্ঞতা সম্পর্কে বলেন, প্রথম বিশ্বযুদ্ধের সময়, আমরা কিছু নারী মার্কিন যুক্তরাষ্ট্র, ফ্রান্স, গুয়াম এবং হাওয়াই জুড়ে নৌবাহিনীর পুরুষ সদস্যদের সঙ্গে কাজ করেছি এবং যুদ্ধের সহায়ক সদস্য হিসেবে কাজ করেছি; রেডিও অপারেটর, ইলেকট্রিশিয়ান, চিত্রশিল্পী এবং ফার্মাসিস্ট, ফটোগ্রাফার, টেলিগ্রাফ কর্মী, ফিঙ্গারপ্রিন্ট বিশেষজ্ঞ এবং রাসায়নিক অস্ত্রাগার কর্মী হিসেবে নারীদেরকে নাবিক হিসেবে নিয়োগ দেওয়া হয়েছিলো। পাশাপাশি অনেক কালো চামড়ার মহিলা যারা নাবিক এবং প্রথম কৃষ্ণাঙ্গ মহিলা নাবিক হিসেবে কাজ করেছেন যারা মার্কিন সশস্ত্র বাহিনীর প্রথম স্থায়ী তালিকাভুক্ত সদস্য হিসেবে কাজ করেছেন, আমরা ১৬ জন মহিলা ছিলাম যারা নাবিক ছিলো - এবং সংখ্যাটি ২৪ জন মহিলার একটি দল হিসেবে মার্কিন নৌবাহিনীর ইতিহাসে অন্তর্ভুক্ত হবার জন্য এগিয়ে ছিলো -- এবং এই মহিলারা ওয়াশিংটনের কিছু "কালো চামড়ার অভিজাত পরিবার" থেকে এসেছিলেন যারা "ওয়াশিংটনে নৌ আর্সেনালের মেরিন কোর নোটবুক বিভাগে কাজ করেছিলেন..." প্রথম বিশ্বযুদ্ধ শেষ হওয়ার পর সকল নারীকে সক্রিয় সেবা থেকে অব্যাহতি দেওয়া হয়। প্রথম বিশ্বযুদ্ধে মূলত নার্স নারীদের সংখ্যাই বেশি ছিলো।
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় অতিরিক্ত নাবিকের প্রয়োজনীয়তা দেখা দেয় এবং এই প্রথম মার্কিন নৌবাহিনীতে নারী নাবিক নিয়োগ দেবার পরিকল্পনা করা হয়; মার্কিন নৌবাহিনী মার্কিন যুক্তরাষ্ট্র ভূখণ্ডের সব নৌ ঘাঁটি এবং হাওয়াই দ্বীপ জুড়ে অনেক জায়গায় ওয়েভস নাবিক নিয়োগ প্রদান করেছিলো, ওয়েভস মার্কিন নৌবাহিনীর নারী শাখা ছিলো।
জাপান দ্বিতীয় বিশ্বযুদ্ধে মার্কিন নৌবাহিনীর নার্সদের একটি দল দখল করে। ১৯৪৫ সালের ফেব্রুয়ারি মাসে মার্কিন নৌবাহিনী কর্তৃক নার্সদের মার্কিন দেশে প্রত্যাবাসন করা হয়, যদিও জাপানিরা নার্সদের নৌবাহিনীর সদস্য হিসেবে জানতো না। নৌবাহিনীর হাসপাতাল জাহাজ "ইউএসএস ম্যাকট্যান"- থেকে নার্সদের গ্রেপ্তার করা হয়: প্রধান নার্স লরা কব এবং জাহাজের ক্রু থেকে নার্স: মেরি চ্যাপম্যান, বার্থা ইভান্স, হেলেন গোরজিনস্কি, মেরি হ্যারিংটন, মার্গারেট ন্যাশ, গোল্ডি ও'হাভারে, ডাইন পেজ, সুসি বিচার, ডরোথি স্টিল এবং জিম এবং এডউইনা টড ১৯৪২ সালে ফিলিপাইন-এ বন্দী ছিলেন, যেখানে নারী নার্সরা যুদ্ধবন্দী হিসেবে আটক ছিলেন, যতক্ষণ না পর্যন্ত ১৯৪৫ সালের ফেব্রুয়ারি মাসে মার্কিন যুক্তরাষ্ট্র সেনাবাহিনী তাদের উদ্ধার করে এবং ফিলিপাইনের কারাগারে থাকা বন্দী জীবনের বিভীষিকাময় স্মৃতি মনে করে নার্সরা মার্কিন পুরুষ সেনাদের বলছিলেন, "আমরা নিশ্চিত যে আমরা অনেকেই, যারা এখন জীবিত, মারা যেতে পারতাম, আমাদের সেনাবাহিনী যুদ্ধে জিতে গেছে, এতে আমরা অনেক আনন্দিত।" এই যুদ্ধের সকল নার্স মার্কিন নৌবাহিনীর পদক পেয়েছিলেন।
কোরীয় যুদ্ধ
কোরীয় যুদ্ধের সময়ে মহিলাদেরকে তাদের পুরুষ সমকক্ষদের সাথে কাজ করার জন্য নাবিক হিসেবে নেওয়া হয়েছিলো যদিও নারীদের সংখ্যা দ্বিতীয় বিশ্বযুদ্ধের চেয়ে অনেক কম ছিলো।
ভিয়েতনাম যুদ্ধ
ভিয়েতনাম যুদ্ধ চলাকালীন সময়কালের মার্কিন নৌবাহিনী প্রধান অ্যাডমিরাল থমাস হিনম্যান মুরার বলেন, আমরা যুদ্ধজাহাজে নার্সদের নিয়োগ দিয়েছি এবং নার্সরা ভিয়েতনাম যুদ্ধের জন্য গমন করেছে; তবে নৌবাহিনীতে কোনো নারীকে নাবিক হিসেবে নিয়োগের অনুমতি দেওয়া হয়নি।
বদন বরফুকন
বদন বরফুকন (Badan Borphukan) পঞ্চম অসমীয়া ছায়াছবি। কমল নারায়ণ চৌধুরী প্রমুখ গুয়াহাটির কয়েকজন লোকের প্রচেষ্টায় ‘ইষ্টার্ন মুভিজ লিমিটেড’ নামের একটি কোম্পানী খুলে ছবিটি নির্মাণ করা হয়েছিল। ১৯৪৭ সালের ১৫ এপ্রিলে মুক্তি পাওয়া এই ছবিটির পরিচালনা এবং সঙ্গীত ছিল কমল নারায়ণ চৌধুরীর। আসাম ইতিহাসের একজন খলনায়ক, রাজনৈতিক উচ্চাকাঙ্ক্ষা এবং প্রতিশোধের বশবর্তী হয়ে আসামে মানসেনা আনা বদন বরফুকনের জীবনের আধারে লক্ষ্যধর চৌধুরী ছবির কাহিনী রচনা করেন। চিত্রগ্রহণ করা হয়েছিল কলকাতার কালী ফিল্ম স্টুডিওতে।
অভিনয়
বদন বরফুকনের নাম ভূমিকায় অভিনয় করেন মঞ্চাভিনেতা কামাখ্যানাথ ঠাকুর। চন্দ্রকান্ত সিংহের ভূমিকায় ছিলেন নৃত্যশিল্পী চারুচন্দ্র বরদলৈ। অন্যান্য ভূমিকায় ছিলেন দেববালা চলিহা- রাজমাও, অমলেন্দু বাগচী- মানরজা এবং সর্বেশ্বর চক্রবর্তী- সন্ন্যাসী।
গীত
ছবির গান লিখেছিলেন পুরুষোত্তম দাস এবং আনন্দিরাম দাস। গেয়েছিলেন প্রেম শইকীয়া।
মহেঞ্জোদাড়ো
মহেঞ্জোদারো (সিন্ধি: मोहन जोदड़ो موئن جو دڙو ) ছিল প্রাচীন ভারতের সিন্ধু সভ্যতার বৃহত্তম নগর-বসতিগুলির মধ্যে অন্যতম। এটি অধুনা পাকিস্তান রাষ্ট্রের সিন্ধু প্রদেশের লারকানা জেলায় অবস্থিত। ২৬০০ খ্রিষ্টপূর্বাব্দ নাগাদ নির্মিত এই শহরটি ছিল বিশ্বের প্রাচীনতম শহরগুলির অন্যতম এবং প্রাচীন মিশর, মেসোপটেমিয়া ও ক্রিটের সভ্যতার সমসাময়িক। এই শহরের পুরাতাত্ত্বিক ধ্বংসাবশেষ বর্তমানে একটি ইউনেস্কো বিশ্ব ঐতিহ্যবাহী স্থান। এটিকে "একটি প্রাচীন সিন্ধু মহানগর" নামেও অভিহিত করা হয়।
ঐতিহাসিক প্রেক্ষাপট
সম্ভবত মহেঞ্জোদারো ছিল সিন্ধু সভ্যতার একটি প্রশাসনিক কেন্দ্র। উন্নতির মধ্যগগনে মহেঞ্জোদারো ছিল দক্ষিণ এশিয়ার উন্নততম নগরী। এই শহরের নগর পরিকল্পনা ও উন্নত প্রকৌশল ব্যবস্থাই প্রমাণ করে যে সিন্ধু সভ্যতার অধিবাসীদের নিকট এই শহর ছিল অতি গুরুত্বপূর্ণ। এই শহরের গণভবনগুলি উচ্চমানের সামাজিক সংগঠনের পরিচায়ক। স্যার মর্টিমার হুইলারের মতে, মহেঞ্জোদারোর তথাকথিত মহাশস্যাগারটিতে গ্রামাঞ্চল থেকে গরুর গাড়িতে আনীত শস্য জমা রাখা হত। শস্য শুকিয়ে রাখারও ব্যবস্থা ছিল এখানে। যদিও জোনাথান মার্ক কেনোয়ার এটিকে শস্যাগার বলতে রাজি হননি। তার মতে এখানে শস্য জমা রাখার কোনো প্রমাণ পাওয়া যায়নি। তিনি এটিকে "মহাকক্ষ" বা "গ্রেট হল" নামে অভিহিত করেন। সেখানকার মানুষ ফ্ল্যাশযুক্ত টয়লেট ব্যবহার করত। আর তাদের পানি সরবরাহ ও আবর্জনা নিষ্কাশনের এমন চমৎকার ব্যবস্থা ছিল, যা আধুনিক পাকিস্তানের অনেক শহরকেও টেক্কা দিতে পারে।
পাকিস্তানের সর্বোচ্চতম তাপমাত্রা ৫৩.৫° সেন্টিগ্রেড (১২৮.৩° ফারেনহাইট) ২০১০ সালের ২৬ মে তারিখে এখানেই নথিভুক্ত হয়। এই তাপমাত্রা শুধু পাকিস্তানেরই নয় সমগ্র এশিয়া মহাদেশের নির্ভরযোগ্যভাবে পরিমাপকৃত সর্বোচ্চতম তাপমাত্রা এবং বিশ্বের চতুর্থ সর্বোচ্চ তাপমাত্রা।
পুনরুদ্ধার এবং খনন
১৫০০ খ্রিষ্টপূর্বাব্দ নাগাদ এই শহর পরিত্যক্ত হয়। ১৯২২ সালে ভারতীয় পুরাতাত্ত্বিক সর্বেক্ষণের আধিকারিক রাখালদাস বন্দ্যোপাধ্যায় মহেঞ্জোদারো পুনরাবিষ্কার করেন। ১৯৩০-এর দশকে স্যার জন মার্শাল, কে. এন. দীক্ষিত, আর্নেস্ট ম্যাককি ও অন্যান্যদের অধীনে এখানে ব্যাপক খননকার্য চালানো হয়। ১৯৪৫ সালে আহমদ হাসান দানি ও মর্টিমার হুইলারও এখানে খননকার্য চালান। মহেঞ্জোদাড়োয় শেষ বড়ো খননকার্য চলে ১৯৬৪-৬৫ সালে ড. জি. এফ. ডেলসের অধীনে। এরপর উন্মুক্ত স্থাপনাগুলি আবহাওয়াজনিত ক্ষয়ের কারণে ক্ষতিগ্রস্ত হচ্ছে দেখে এখানে খননকার্য নিষিদ্ধ করে দেওয়া হয়। এরপর থেকে এখানে কেবলমাত্র রক্ষণমূলক খননকার্য, উপরিতল সমীক্ষণ ও রক্ষণাবেক্ষণ প্রকল্পেরই অনুমোদন দেওয়া হত। ১৯৮০-এর দশকে ড. মাইকেল জ্যানসেন ও ড. মরিজিও তোসির নেতৃত্বে একট যৌথ জার্মান-ইতালীয় সমীক্ষা দল আর্কিটেকচারাল ডকুমেন্টেশন, উপরিতল সমীক্ষা, সারফেস স্ক্র্যাপিং ও প্রোবিং-এর উন্নত প্রযুক্তির সাহায্যে প্রাচীন সভ্যতার বেশ কিছু সূত্র আবিষ্কার করেন।
মেঘালয় বিধানসভা
মেঘালয় বিধানসভা হল ভারতের মেঘালয় রাজ্যের এককক্ষ বিশিষ্ট আইনসভা।
মহেঞ্জোদাড়ো
উল্লেখযোগ্য শিল্পকর্ম
খননে অনেক বস্তু, যেমন বসা ও দাঁড়ানো মূর্তি, তামা ও পাথর সরঞ্জাম, উত্কীর্ণ করুক, দাঁড়িপাল্লা এবং ওজন, স্বর্ণ ও জ্যাসপার গয়না, এবং শিশুদের খেলনা। এখানে প্রাপ্ত অনেক প্রত্নতত্ত্ব ভারত ও পাকিস্তানের জাতীয় জাদুঘরে সংরক্ষণ করা আছে। ১৯৩৯ সালে, খননে প্রাপ্ত শিল্পকর্ম-এর নমুনা সংগ্রহ করে ভারতের প্রত্নতাত্ত্বিক জরিপ মহাপরিচালক ব্রিটিশ মিউজিয়ামে স্থানান্তর করে।
মেঘালয় বিধানসভা
১৯৭২ সালে একটি সরাসরি নির্বাচিত সংস্থা হিসাবে গঠিত, এটির ৬০ জন সদস্য রয়েছে, যা প্রতি পাঁচ বছরে অনুষ্ঠিত সরাসরি নির্বাচনের মাধ্যমে পূরণ করা হয়। ভারতের অন্যান্য রাজ্যের মতো, মেঘালয়ে একটি সংসদীয় সরকার ব্যবস্থা রয়েছে। মেঘালয় সরকারের কার্যনির্বাহী শাখা বিধানসভা থেকে উদ্ভূত।
মহেঞ্জোদাড়ো
নৃত্যরত মেয়ে
"নৃত্য মেয়ে" ডাব একটি ব্রোঞ্জ মূর্তির উচ্চতা ১০.৫ সেন্টিমিটার (৪.১ ইঞ্চি) এবং কিছু ৪,৫০০ বছর বয়সী মূর্তি, ১৯২৬ সালে মহেঞ্জোদারোর "এইচআর অঞ্চলে" পাওয়া যায়। ১৯৭৩ সালে, ব্রিটিশ প্রত্নতত্ত্ববিদ মট্রিমার হুইলার এটিকে তার প্রিয় শিলারুপ হিসাবে বর্ণনা করেন: "মেয়েটি পনের বছর বয়সী বলে আমার মনে হয়। কিন্তু সে সেখানে তার হাত উপর করে যেভাবে দাঁড়িয়েছে, পরিপূর্ণ মেয়ের ভঙ্গি, সময়ের জন্য, পুরোপুরি আত্মবিশ্বাসী নিজের এবং বিশ্বের জন্য। আমি মনে করি, বিশ্বে তার মত কিছুই নেই।"
মেঘালয় বিধানসভা
ইতিহাস
স্বাধীন ভারতে, বর্তমানে মেঘালয় রাজ্য গঠিত এলাকাগুলি আসাম রাজ্যের অংশ ছিল এবং আসাম বিধানসভায় প্রতিনিধিত্ব করেছিল। ভারতীয় সংসদ ১৯৬৯ সালে আসাম পুনর্গঠন (মেঘালয়) আইন পাস করে, যার ফলে ২ এপ্রিল ১৯৭০ তারিখে আসামের মধ্যে মেঘালয় একটি রাজ্য প্রতিষ্ঠিত হয় নতুন স্বায়ত্তশাসিত রাজ্যের জন্য ৩৭ সদস্যের একটি আইনসভা প্রতিষ্ঠিত হয়েছিল, যার প্রতিনিধিরা স্বায়ত্তশাসিত প্রত্যক্ষ পরিষদ দ্বারা পরোক্ষভাবে নির্বাচিত হয়েছিল। ১৯৭০ সালের ১৪ এপ্রিল তুরাতে সমাবেশের প্রথম অধিবেশন অনুষ্ঠিত হয়। ১৯৭১ সালে, ভারতীয় সংসদ উত্তর-পূর্ব এলাকা (পুনর্গঠন) আইন পাস করে, যা মেঘালয়কে আসামের মধ্যে একটি স্বায়ত্তশাসিত রাজ্য থেকে ভারতীয় ইউনিয়নের পূর্ণ সদস্য রাজ্যে রূপান্তরিত করেছিল। মেঘালয় রাজ্য আনুষ্ঠানিকভাবে ২১ জানুয়ারী ১৯৭২ সালে গঠিত হয়েছিল বিধানসভা তখন সরাসরি নির্বাচিত সংস্থা হিসেবে পুনর্গঠিত হয়। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (March 2020)">উদ্ধৃতি প্রয়োজন  ]
মহেঞ্জোদাড়ো
নৃত্যরত মেয়ে
জন মার্শাল নামে আর একজন মহেঞ্জোদারোর প্রত্নতত্ত্ববিৎ মূর্তিটি সম্পর্কে মন্তব্য করেন "একটি অল্প বয়স্ক মেয়ে, একটি অর্ধ-বেহায়া ভঙ্গি করে, তার নিতম্বের উপর হাত রেখে, সামান্য এগিয়ে সে তার পা ও পায়ের সঙ্গে সঙ্গীতের তালে তাল মিলিয়ে দাড়িয়ে রয়েছে।"
মেঘালয় বিধানসভা
ইতিহাস
মেঘালয়ের অঞ্চলগুলি বিধানসভায় প্রতিনিধিত্ব করে, ২৯ জন সদস্য খাসি পাহাড় থেকে, ৭ জন জয়ন্তিয়া পাহাড় থেকে এবং ২৪ জন গারো পাহাড় থেকে নির্বাচিত হন।
মহেঞ্জোদাড়ো
মহাস্নানাগার
মহেঞ্জোদারোয় আবিষ্কৃত সর্বাপেক্ষা প্রসিদ্ধ স্থাপনা হল মহাস্নানাগার। মহেঞ্জোদারোর সুরক্ষিত উত্তরাংশের পশ্চিমভাগের স্তুপের মধ্যে এটি পাওয়া গিয়েছে। উল্লেখ্য, এই স্তুপটি "মৃতের স্তুপ" বা "দুর্গ" নামেও পরিচিত। পুরাতাত্ত্বিক প্রমাণ থেকে জানা যায়, স্তুপটি নির্মাণের অব্যবহিত পরেই এই স্নানাগারটি। সভ্যতার শেষ ভাগের শেষ পর্বে এই স্নানাগারটি ব্যবহারোনুপযোগী হয়ে পড়েছিল। ১৯২৫-২৬ সালে এই স্নানাগারটি আবিষ্কৃত হয়। মহাস্নানাগারের দৈর্ঘ্য ও প্রস্থ ১১.৮৮ মিটার ও ৭.০১ মিটার। এর সর্বোচ্চ গভীরতা ২.৪৩ মিটার। উত্তরে ও দক্ষিণে দুটি চওড়া সিঁড়ির মাধ্যমে স্নানাগারে প্রবেশ করা যেত। মহাস্নানাগার নির্মিত হয়েছিল উন্নতমানের পোড়া ইঁট দিয়ে। বিটুমেনের সারি (যা সম্ভবত জল বেরিয়ে যাওয়া রোধ করত) থেকে অনুমিত হয় এটি জল ধরে রাখার জন্য ব্যবহৃত হত। কোনো কোনো গবেষক এই স্নানাগারকে প্রথাগত স্নান বা ধর্মীয় অনুষ্ঠানস্থল বলেছেন। তবে এই স্নানাগার নির্মাণের প্রকৃত উদ্দেশ্য আজও অজ্ঞাত।
মেঘালয় বিধানসভা
বিধানসভার তালিকা
নীচে মেঘালয় বিধানসভার সকল মেয়াদের তালিকা রয়েছে:
মহেঞ্জোদাড়ো
সংরক্ষণ এবং বর্তমান অবস্থা
১৯৯৬ সালে যখন পাকিস্তান সরকার এবং আন্তর্জাতিক সংস্থা সাহায্য বন্ধ করে দেয়, তখন মহেঞ্জোদারোর সংরক্ষণ কাজ বন্ধ হয়ে যায়। তহবিলের ব্যবস্থা করে ইউনেস্কো ১৯৯৭ সালে এপ্রিলে পুনরায় সংরক্ষণের কাজ শুরু করে। বন্যা তহবিল থেকে অর্থের সংস্থান করে ২০ বছর মেয়াদে $১০ মিলিয়ন দেওয়া হয় অঞ্চল এবং স্থায়ী কাঠামো রক্ষার জন্য। ২০১১ সালে, সাইটের সংরক্ষণের দায়িত্ব সিন্ধু সরকারকে দেয়া হয়।
মেঘালয় বিধানসভা
কমিটি
মেঘালয়ের বিধানসভায় ১৫টি কমিটি রয়েছে:
মহেঞ্জোদাড়ো
সংরক্ষণ এবং বর্তমান অবস্থা
বর্তমানে, ভূগর্ভস্থ লবণাক্ততা এবং ভ্রান্ত পুনর্নির্মাণ হুমকি হয়ে দাঁড়িয়েছে। অনেক দেয়াল ইতোমধ্যে ভেঙ্গে গেছে এবং অন্যান্য দেয়াল ক্ষয়ে গেছে। ২০১২ সালে পাকিস্তানের প্রত্নতাত্ত্বিকরা এই বলে সতর্ক করেন যে, উন্নত সংরক্ষণ ব্যবস্থা ছাড়া এলাকাটি ২০৩০ সালের মধ্যে হারিয়ে যেতে পারে।
টাইটাস অ্যান্ড্রোনিকাস (চরিত্র)
টাইটাস অ্যান্ড্রোনিকাস হলেন উইলিয়াম শেকসপিয়র রচিত টাইটাস অ্যান্ড্রোনিকাস নামক সেনেকান ট্র্যাজেডির প্রধান চরিত্র ও ট্র্যাজিক নায়ক। টাইটাস একজন রোমান অভিজাত ব্যক্তি এবং যুদ্ধের একজন সেনানায়ক। তিনি দশ বছর গথদের বিরুদ্ধে যুদ্ধ করে বিশেষ সম্মান অর্জন করেছিলেন। যুদ্ধের সময় দৃষ্টান্তমূলক বীরত্ব প্রদর্শন করলেও তিনি সম্রাট পদ অর্জনে ব্যর্থ হন। নাটকের গোড়ার দিকে তিনি ছিলেন একজন আদর্শ নাগরিক। যদিও অন্যান্য প্রতিশোধ গ্রহণের চেষ্টা শুরু করলে রোমান সরকার ব্যবস্থার প্রথাগুলি ঘটনাচক্রে তাঁর মৃত্যুর কারণ হয়ে দাঁড়ায়।
তুলনা
কোনও কোনও সূত্রে দাবি করা হয় যে, অ্যান্ড্রোনিকাস নামটি এসেছে ১২শ শতাব্দীর বাইজান্টাইন সম্রাট অ্যান্ড্রোনিকোস কোমনেনাসের নামানুসারে। টাইটাসের মতো এঁরও তিরের সঙ্গে চিঠি আটকিয়ে ছোঁড়ার প্রবণতা ছিল। ১৯৯৯ সালে টাইটাস চলচ্চিত্রে এই চরিত্রটির বিশেষ একটি রূপদানের সময় অ্যান্টনি হপকিনস চরিত্রটিকে কিং লিয়ার, বার্নি ও হ্যানিবল লেকটারের সম্মিলিত রূপ বলে উল্লেখ করেন। টাইটাস অ্যান্ড্রোনিকাস এই নাটকের প্রধান চরিত্র হলেও নাটকটির কোনও কোনও প্রযোজনায় সমগ্র ঘটনাবলি শিশু লুসিয়াসের দৃষ্টিকোণ থেকে দেখা হয়।
নাগেশ্বর মন্দির
নাগেশ্বর মন্দির ভারতএর গুজরাত রাজ্যে অবস্থিত হিন্দুদের এক অন্যতম ধর্মীয় পীঠস্থান। গুজরাতের জামনগরে অবস্থিত এই মন্দিরের শিবলিংগকে সমগ্র ভারতের বিভিন্ন স্থানে অবস্থিত দ্বাদশ জ্যোতির্লিংগের অন্যতম বলে বিবেচনা করা হয়। বিভিন্ন পৌরাণিক আখ্যানে এই মন্দির ঐতিহাসিক কাল থেকে ভক্তদের জন্য আকর্ষণের স্থল হয়ে আসছে। শিব উপাসকরা নাগেশ্বর মন্দিরের জ্যোতির্লিংগ দর্শন পরম পবিত্র বলে গণ্য করে।
পুরাণ বর্ণিত আখ্যান
শিব পুরাণ অনুসারে, এই অঞ্চলে পুরাকালে দারুক নামে এক রাক্ষস রাজত্ব করত। দারুকের উৎপাতে সব মানুষ পরিত্রাণের জন্য মধুসূদন সুঁবরিব লগাত পরিছিল। দারুকের পত্নী ছিল দারুকী। দারুকী দেবী পার্বতীর উপাসিকা ছিল। পার্বতী দারুকীর প্রতি সন্ত্তষ্ট হয়ে তাঁদের রাজত্ব করা অরণ্যটির নাম দারুকবন আখ্যা দেন। সঙ্গে এই আশীর্বাদ প্রদান করেন যে, দারুকী যেখান দিয়েই যাবে দারুকবনও সেই স্থান দিয়ে গমন করবে। পরবর্তী সময়ে দেবতারা দারুকের রাজ্য আক্রমণ করায় দারুক নিজ পত্নীকে পার্বতীর বরদান সুপ্রয়োগ করার জন্য আদেশ দেয়। সেই হিসাবে দারুকী সাগরতীর দিয়ে পলায়ন করে এবং দারুকবনও সেই জায়গা দিয়ে গমন করে। নিরাপদ স্থান থেকে দারুক পুনরায় সকলের উপর অত্যাচার আরম্ভ করার জন্য ধরে। এবার দারুক সুপ্রিয় নামে একজন লোক এবং তাঁর সহচরদের অপহরণ করে বন্দী করে রাখে। সুপ্রিয় ছিল মহাদেবএর পরম উপাসক। সুপ্রিয় বন্দীগৃহে কিছুমাত্র বিচলিত না হয়ে শিবলিংগ স্থাপন করে মহাদেবের স্ত্ততি আরম্ভ করে। সুপ্রিয়র প্রার্থনােত সন্ত্তষ্ট হয়ে মহাদেব দর্শন দেন এবং দারুককে বধ করার জন্য সুপ্রিয়কে অস্ত্র প্রদান করেন। মহাদেবের বরদানে ধন্য হয়ে সুপ্রিয় দারুককে বধ করতে সক্ষম হয়। এর পর সুপ্রিয় মহাদেবকে সেই স্থানে বিরাজমান হয়ে থাকার জন্য অনুরোধ করায় মহাদেব নিজ জ্যোতি দ্বারা জ্যোতির্লিংগ স্থাপন করে নিজ ভক্তের মনোকামনা পূরণ করেন। এই মন্দিরে মহাদেবকে নাগেশ্বর অর্থাৎ নাগ (সাপ)এর ঈশ্বর রূপে পূজা করা হয়। দেবী পার্বতী এই স্থানে নাগেশ্বরী রূপে বিরাজিতা আছেন বলে ভক্তরা বিশ্বাস করে।
মন্দিরের অবস্থিতি সম্পর্কে মতবিরোধ
নাগেশ্বর জ্যোতির্লিংগের প্রকৃত অবস্থিতি নিয়ে ভক্তদের মধ্যে যথেষ্ট মতবিরোধ দেখা যায়। পৌরাণিক আখ্যান বর্ণিত সেই দারুকবন আসলে কোন স্থান ছিল সেটি সঠিক ভাবে জানার উপায় নেই। একাংশ নাগেশ্বর মন্দিরের বর্তমান স্থান গুজরাতের বিরোধ করে বলে যে, মহাকাব্যে বর্ণিত দ্বারকাবনকে একাংশ দারুকবন আখ্যা দিয়ে নাগেশ্বর মন্দিরের স্থান গুজরাত বলে বিভ্রান্ত করছে। পৌরাণিক আখ্যান সমূহে দ্বারকাধিপতি শ্রীকৃষ্ণএর সোমনাথ মন্দিরএর উপাসনা করার কথা জানা যায়, যদিও নাগেশ্বর মন্দিরের দ্বারকা (বা গুজরাতে) অবস্থিতি সম্পর্কে কোনো বর্ণিত আখ্যান নেই। তারা বলেন যে, দারুকবন শব্দটি আসলে দারু-বন (বা দেবদারু গাছে পরিপূর্ণ বনানি) শব্দ থেকে এসেছে। সেই হিসাবে গুজরাতে দারুকবন ছিল বলে কেউ কেউ কল্পনা করতে অস্বীকার করেন । কারণ দেবদারু গাছের আধিক্য গুজরাত অঞ্চলে দেখা যায় না। দেবদারু গাছে পরিপূর্ণ দারুকবনের ভিত্তিতে তাঁরা নাগেশ্বর জ্যোতির্লিংগের প্রকৃত অবস্থান হিমালয়এর পাদদেশের উত্তরাঞ্চলে বলে মতপোষণ করেন। উত্তরাঞ্চলে অবস্থিত যোগেশ্বর মন্দিরই প্রকৃত নাগেশ্বর জ্যোতির্লিংগ বলে একাংশ দাবী উত্থাপন করি আসছেন।
রাজাকার (পাকিস্তান)
রাজাকার বা রেজাকার হলো ১৯৭১ সালে বাংলাদেশের মুক্তিযুদ্ধ চলাকালে পাকিস্তান সেনাবাহিনী কর্তৃক গঠিত একটি আধাসামরিক বাহিনী। এটি বাংলাদেশের স্বাধীনতাবিরোধী বাঙালি এবং উর্দুভাষী অবাঙালি অভিবাসীদের নিয়ে গঠিত হয়। অবরুদ্ধ বাংলাদেশে স্বাধীনতার জন্যে লড়াইরত মুক্তিবাহিনীকে প্রতিরোধ করার জন্য ১৯৭১ সালের মে মাসে খুলনায় প্রথম রাজাকার বাহিনী গঠিত হয়।
পটভূমি
১৯৭১ সালে যুদ্ধরত পাকিস্তানি সামরিক বাহিনীকে সহায়তা প্রদানের উদ্দেশ্যে রাজাকার দল গঠিত হয়। ১৯৭১ সালে মুক্তিযুদ্ধের সময় পাকিস্তান সামরিক প্রশাসনকে সহায়তা প্রদানকল্পে মে মাসে খুলনায় খান জাহান আলী রোডের একটি আনসার ক্যাম্পে ৯৬ জন পাকিস্তানপন্থী কর্মী নিয়ে হায়দ্রাবাদের ‘রাজাকার’-এর অনুকরণে রাজাকার বাহিনী গঠন করা হয়। মে মাসে ইসলামী ছাত্র সংঘের প্রধান মো. ইউসুফকে রাজাকার বাহিনীর সর্বাধিনায়ক করা হয়৷ পরবর্তীকালে দেশের অন্যান্য অংশেও রাজাকার বাহিনী গড়ে তোলা হয়।
প্রথম পর্যায়ে রাজাকার বাহিনী ছিল এলাকার শান্তি কমিটির নেতৃত্বাধীন৷ ১৯৭১ সালের ১ জুন জেনারেল টিক্কা খান পূর্ব পাকিস্তান রাজাকার অধ্যাদেশ জারি করে আনসার বাহিনীকে রাজাকার বাহিনীতে রূপান্তরিত করেন৷ এর নেতৃত্ব ছিল পাকিস্তানপন্থী স্থানীয় নেতাদের হাতে৷ পরে ৭ সেপ্টেম্বর পাকিস্তানের প্রতিরক্ষা মন্ত্রণালয় থেকে জারিকৃত অধ্যাদেশে রাজাকার বাহিনীর সদস্যদের সেনাবাহিনী সদস্যরূপে স্বীকৃতি দেয়া হয়।
প্রশিক্ষণ
রাজাকার বাহিনীর প্রাথমিক পর্যায়ের প্রশিক্ষণের মেয়াদ ছিল ১৫ দিন। ১৯৭১ সালের ১৪ জুলাই কুষ্টিয়ায় রাজাকারবাহিনীর প্রথম ব্যাচের ট্রেনিং সমাপ্ত হয়। পূর্বাঞ্চলীয় সামরিক অধিনায়ক জেনারেল এ.এ.কে নিয়াজী ১৯৭১ সালের ২৭শে নভেম্বর সাভারে রাজাকার বাহিনীর কোম্পানি কমান্ডারদের প্রথম ব্যাচের ট্রেনিং শেষে বিদায়ী কুচকাওয়াজে অভিবাদন গ্রহণ করেন। পরবর্তী পর্যায়ে রাজাকার বাহিনী একটি স্বতন্ত্র অধিদপ্তরের মর্যাদায় উন্নীত হয়।
বিলুপ্তি
১৯৭১ সালের ১৬ ডিসেম্বর পাকবাহিনীর আত্মসমর্পণের সঙ্গে সঙ্গে রাজাকার বাহিনীর স্বাভাবিক বিলুপ্তি ঘটে।
রাজকুমার পাল
রাজকুমার পাল হলেন একজন ভারতীয় রাজনীতিবিদ যিনি আপনা দল (সোনেলাল) এর রাজনীতির সাথে যুক্ত। তিনি উত্তর প্রদেশ বিধানসভার একজন সদস্য।
রাজনৈতিক জীবন
সপ্তদশ লোকসভা নির্বাচনে প্রতাপগড় বিধানসভা কেন্দ্রের বিধায়ক সঙ্গম লাল গুপ্তা হিসেবে নির্বাচিত হন। এর দরুন প্রতাপগড় বিধানসভা কেন্দ্রে উপনির্বাচন প্রয়োজন হয়। উপনির্বাচনে রাজকুমার পাল প্রতাপগড় বিধানসভা কেন্দ্রের বিধায়ক হিসেবে নির্বাচিত হন।
আর্মি (চলচ্চিত্র)
আর্মি (ইং: Army) এটি ১৯৯৬ সালের একটি বলিউড চলচ্চিত্র। ছবিটি পরিচালনা করেছেন রাম শেঠি এবং ছবিটিতে অভিনয় করেছেন শ্রীদেবী, ড্যানি দেনজংপা, শাহরুখ খান, রণিত রাই, রভি কিষান ও মনীশ ব্যাহল। এটি ১৯৯৬ সালের ২৮ জুন মুক্তি দেয়া হয়। সিনেমাটি শোলে থেকে অনুপ্রাণিত বলে জানা গেছে।
সমাজতান্ত্রিক প্রজাতন্ত্রী রোমানিয়া
সমাজতান্ত্রিক প্রজাতন্ত্রী রোমানিয়া ( Republica Socialistă România : Republica Socialistă Român ia, RSR ) ছিল একটি মার্কসবাদী-লেনিনবাদী এক-দলীয় কমিউনিস্ট রাষ্ট্র যা 1947 থেকে 1989 সাল পর্যন্ত আনুষ্ঠানিকভাবে রোমানিয়ায় বিদ্যমান ছিল।১৯৪৭ থেকে ১৯৬৫ সাল পর্যন্ত, রাজ্যটি রোমানীয় পিপলস রিপাবলিক ( Republica Populară Romînă ) নামে পরিচিত ছিল,
দ্বিতীয় বিশ্বযুদ্ধের অবসানের সাথে সাথে, রোমানিয়া, একটি প্রাক্তন অক্ষ সদস্য, মিত্রশক্তির একমাত্র প্রতিনিধি সোভিয়েত ইউনিয়ন দ্বারা দখল করা হয়েছিল।১৯৪৫ সালের ৬ই মার্চ -এ, কমিউনিস্ট সহানুভূতিশীলদের ব্যাপক বিক্ষোভ এবং মিত্র নিয়ন্ত্রণ কমিশনের সোভিয়েত প্রতিনিধির রাজনৈতিক চাপের পর, একটি নতুন সোভিয়েত-পন্থী সরকার যা পূর্বে নিষিদ্ধ রোমানিয়ান ওয়ার্কার্স পার্টির সদস্যদের অন্তর্ভুক্ত করেছিল।ধীরে ধীরে, ওয়ার্কার্স পার্টি এবং কমিউনিস্ট-জোটবদ্ধ দলগুলির আরও সদস্যরা প্রশাসনের নিয়ন্ত্রণ লাভ করে এবং যুদ্ধ-পূর্ব রাজনৈতিক নেতারা রাজনৈতিক জীবন থেকে ক্রমাগতভাবে বিলুপ্ত হয়ে যায়।1947 সালের ডিসেম্বরে, রাজা মাইকেল I ত্যাগ করতে বাধ্য হন এবং গণপ্রজাতন্ত্রী রোমানিয়া ঘোষণা করা হয়।
প্রথমে, যুদ্ধোত্তর রোমানিয়ার দুর্লভ সম্পদ " সোভরমস " দ্বারা নিষ্কাশন করা হয়েছিল, নতুন কর-মুক্ত সোভিয়েত-রোমানিয়ান কোম্পানিগুলি যা সোভিয়েত ইউনিয়নকে রোমানিয়ার আয়ের প্রধান উৎসগুলিকে নিয়ন্ত্রণ করতে দেয়। আরেকটি ড্রেন ছিল সোভিয়েত ইউনিয়নকে দেওয়া যুদ্ধের ক্ষতিপূরণ ।যাইহোক, ১৯৫০-এর দশকে, রোমানিয়ার কমিউনিস্ট সরকার আরও স্বাধীনতার দাবি করতে শুরু করে, যার ফলে, উদাহরণস্বরূপ, ১৯৫৮ সালের মধ্যে রোমানিয়া থেকে সমস্ত সোভিয়েত সৈন্য প্রত্যাহার করা হয়। সামগ্রিকভাবে, 1950 থেকে 1970 এর দশক পর্যন্ত, দেশটি উচ্চ হারে অর্থনৈতিক প্রবৃদ্ধি এবং শিশুমৃত্যু, আয়ু, সাক্ষরতা, নগরায়ন এবং নারী অধিকারের ক্ষেত্রে উল্লেখযোগ্য উন্নতি প্রদর্শন করেছিল, কিন্তু তারপর 1980-এর দশকে স্থবির হয়ে পড়ে
1960 এবং 1970-এর দশকে, নিকোলাই কৌসেস্কু কমিউনিস্ট পার্টির সাধারণ সম্পাদক (1965), স্টেট কাউন্সিলের চেয়ারম্যান (1967), এবং 1974 সালে রাষ্ট্রপতির নতুন ভূমিকা পালন করেন।চেকোস্লোভাকিয়ায় 1968 সালের সোভিয়েত আক্রমণের নিন্দা এবং অভ্যন্তরীণ দমন-পীড়নে একটি সংক্ষিপ্ত শিথিলতা ঘরে এবং পশ্চিম উভয় ক্ষেত্রেই একটি ইতিবাচক চিত্রের দিকে নিয়ে যায়।যাইহোক, বিদেশী ক্রেডিট দ্বারা আংশিকভাবে দ্রুত অর্থনৈতিক প্রবৃদ্ধি ধীরে ধীরে একটি কঠোরতা এবং রাজনৈতিক দমনের পথ দেয় যা 1989 সালের ডিসেম্বরে তার সর্বগ্রাসী সরকারের সহিংস পতনের দিকে পরিচালিত করে।
কমিউনিস্ট রোমানিয়ার অস্তিত্বের সময় অনেক লোককে মৃত্যুদণ্ড দেওয়া হয়েছিল বা হেফাজতে মারা গিয়েছিল, বেশিরভাগই 1950 এর স্টালিনবাদী যুগে।যদিও 1945 এবং 1964 সালের মধ্যে বিচারিক মৃত্যুদণ্ডের সংখ্যা ছিল 137, হেফাজতে মৃত্যু অনুমান করা হয় দশ  বা কয়েক হাজার।  অন্যদের রাজনৈতিক, অর্থনৈতিক বা অন্যান্য কারণে গ্রেপ্তার করা হয়েছিল এবং কারাবাস বা নির্যাতনের শিকার হয়েছিল।
1965 সালের সংবিধান তার বিলুপ্তির পরে কার্যকর ছিল এবং রোমানিয়ার গণতন্ত্রের রূপান্তরকে প্রতিফলিত করার জন্য সংশোধন করা হয়েছিল।এটি বর্তমান সংবিধান দ্বারা প্রতিস্থাপিত হয়েছিল ৮ ডিসেম্বর ১৯৯১-এ, একটি দেশব্যাপী গণভোটের পরে সমাজতান্ত্রিক সরকার ব্যবস্থা সম্পূর্ণরূপে বিলুপ্ত করে এবং এটি একটি আধা-রাষ্ট্রপতি ব্যবস্থার সাথে প্রতিস্থাপিত হয়।
আমাল ক্লুনি
থাম্ব|আমাল ক্লুনি ২০১৮ তে আমাল ক্লুনি (জন্ম ৩ ফেব্রুয়ারি ১৯৭৮) আন্তর্জাতিক আইন ও মানবাধিকারে বিশেষজ্ঞ ডটি স্ট্রিট চেম্বারের একজন লেবানিজ-ব্রিটিশ ব্যারিস্টার।তার খদ্দেরদের মধ্যে আছে,বিদেশী রাষ্ট্রে কাছে হস্তান্তরের বিরুদ্ধে যুদ্ধরত উইকিলিকসের প্রতিষ্ঠাতা জুলিয়ান এসাঞ্জ,ইউক্রেনের সাবেক প্রধান মন্ত্রি ইউলিয়া টাইমোসেঙ্কো ,মিশরীয়-কানাডীয় সাংবাদিক মোহামেদ ফাহমি এবং নোবেল বিজয়ী নাদিয়া মুরাদ।
প্রথম জীবন ও পরিবার
আমাল আমালুদ্দিন বোইরুতের লেবাননে জন্মগ্রহণ করেন।তার নামের প্রথমাংশ আরবি আমাল থেকে নেওয়া হয়েছে যার অর্থ "আশা"। লেবাননের গৃহযুদ্ধের সময় যখন তার বয়স মাত্র দুই বছর তখন তার পরিবার লেবানন ত্যাগ করে এবং বাকিমহামসায়ারের জেরাডস ক্রসে স্থায়ি হয়। বাকলাইনের(কউফ জেলার একটি গ্রাম)     লেবানিজ ড্রুজ পরিবার থেকে আগত তার বাবা রামজি আমাল উদ্দিনের এমেরিকান ইউনিভার্সিটি অব বোইরুতের এমবিএ ডিগ্রি ছিল এবং তিনি কমেট ট্রাভেল এজেন্সির মালিক ছিলেন।তিনি ১৯৯১ সালে লেবাননে ফিরে যান।  উত্তর লেবাননের ত্রিপলির মুসলিম সুন্নি পরিবার থেকে আসা তার মা বারিয়া মিনকাস প্যান-আরব পত্রিকা আল-হায়াৎ এর বিদেশি সম্পাদক ছিলেন এবং তারকা অতিথি বুকিং,প্রচারণামূলক ফটোগ্রাফিও অনুষ্ঠানের প্রচারে বিশেষজ্ঞ একটা বড় কোম্পানির অংশ পাবলিক রিলেশন কোম্পানি  ইন্টারন্যাশনাল কমুনিকেশন এক্সপার্ট এর প্রতিষ্ঠাতা ছিলেন। ক্লুনির মা বারিয়া আলামুদ্দিন একজন সুপরিচিত রাজনৌতিক সাংবাদিক। তিনি বলেন," আমাল কে গর্ভে ধারণ ছিল একটা কঠিন বিষয়,যেহেতু তার প্ল্যাসেন্টা প্রাইভিয়ার সুমস্যা ছিল এবং তিনি দু'মাস হাসপাতালে কাটিয়েছিলেন।এক পর্যায়ে আমাকে বলা হয়েছিল আমি যেন বাচ্চাটা না রাখি।আমি বলেছিলাম না।আমি তার চেহারা এবং সে দেখতে কেমন হতে যাচ্ছে তা নিয়ে স্বপ্ন দেখতে লাগলাম। অবশেষে আমি তাকে ঠিক যেভাবে দেখেছিলাম সেভাবেই জন্ম নিল।তার জন্ম হল লেবাননের গৃহযুদ্ধের মধ্যে স্থবিরতার কালে,সুতরাং তার বাবা তার নাম রাখলেন আমাল-যা আশার আরবী। ক্লুনির তিন ভাইবোন আছে -একবোন তালা এবং তার বাবার প্রথম বিয়ে থেকে তার দুই সৎ ভাই সামের ও জিয়াদ।
যোসেফ লিওনার্দ গোল্ডস্টেইন
যোসেফ লিওনার্দ গোল্ডস্টেইন (Joseph Leonard Goldstein; জন্ম: ১৯৪০) ১৯৮৫ সালে চিকিৎসাবিজ্ঞানে নোবেল পুরস্কার লাভ করেন।
আমাল ক্লুনি
শিক্ষা
ক্লুনি বাকিংহামশায়ার এর লিটেল চালফন্ট এ অবস্থিত মেয়েরদের গ্রামার স্কুল ড চ্যালনার'স হাই স্কুলে লেখা-পড়া করেন।তারপর তিনি সেন্ট হুগস কলেজ, অক্সফোর্ড এ লেখ-পড়া করেন ,সেখান থেকে তিনি এক্সিবিসন ও স্রিগলে পুরস্কার লাভ করেন ।২০০০ সালে ক্লুনি হুগস কলেজ,অক্সফোর্ড থেকে আইন শাস্ত্রে(অক্সফোর্ডের এলএলবি সমতুল্য) বিএ  ডিগ্রি লাভ করে স্নাতক হন।
যোসেফ লিওনার্দ গোল্ডস্টেইন
জীবনী
গোল্ডস্টেইন ১৯৪০ সালে সাউথ ক্যারোলাইনায় জন্মগ্রহণ করেন। তিনি ১৯৬২ সালে ওয়াশিংটন অ্যান্ড লী ইউনিভার্সিটি থেকে বিএসসি ডিগ্রি অর্জন করেন। ১৯৬৬ সালে ইউনিভার্সিটি অব টেক্সাস সাউথওয়েস্টার্ন মেডিকেল সেন্টার থেকে এমডি ডিগ্রি অর্জন
আমাল ক্লুনি
শিক্ষা
পরবর্তি বছর,২০০১ সালে তিনি নিউইয়র্ক ইউনিভার্সিটি স্কুল অব ল রে এলএলএম পড়ার জন্য ভর্তি হন।বিনোদন আইনে দক্ষতার জন্য তিনি জ্যাক জে কাটজ স্মৃতি পুরস্কার লাভ করেন। নিউইয়র্কে থাকার সময়ে এক সেমিস্টার তিনি সেকেন্ড সার্কিটের ইউনাইটেড স্টেটস কোর্ট অব আপিল এর তখনকার বিচারক সোনিয়া সতোমায়র এর অফিসে কাজ করেন।
কর্মজীবন
ক্লুনি ইউনাইটেড স্টেটস ও ইউনাইটেড কিংডমে আইন ব্যবসা করার যোগ্যতা সম্পন্ন।তিনি নিউইয়র্কে ২০০১ সালে এবং ইংল্যান্ড ও ওয়েলস এ ২০১০ সালে বারে প্রবেশ করেন।তিনি ইন্টারন্যাশনাল কোর্ট অব জাস্টিস ও ইন্টারন্যাশনাল ক্রিমিনাল কোর্ট সহ হগের আন্তর্জাতিক আদালতে ওকালতি করেছেন। ২০২১ সালের সেপ্টেম্বরে, আন্তর্জাতিক অপরাধ আদালত (আইসিসি) অমল ক্লুনিকে দারফুরের সুদানী সংঘাতের জন্য বিশেষ উপদেষ্টা হিসেবে নিয়োগ করে।
পুরস্কার ও সম্মাননা
ক্লুনি সেন্ট হাঘস কলেজ,অক্সফোর্ড এ পড়াশোনা করেন,সেখানে তিনি এক্সিবিসন এবং স্রিগলে পুরস্কার লাভ করেন। ক্লুনি নিউইয়র্ক স্কুল অব ল থেকে বিনোদিন আইনে দক্ষতার জন্য জ্যাক জে ক্যাটয স্মৃতি পুরস্কার লাভ করেন।
ক্লুনি ২০১৫ সালের বারবারা ওয়াল্টারের মোস্ট ফ্যাসিনেটিং পারসন নির্বাচিত হন। ২০১৪ সালে ব্রিটিশ ফ্যাশন এওয়ার্ডে সেরা ব্রিটিশ স্টাইলের জন্য ডেভিড বেকহ্যাম,কেট মস,কিরা নাইটলি এবং এমা ওয়াটসনের সাথে সংক্ষিপ্ত তালিকায় ছিলেন।
সমাজসেবা
ক্লুনি, ক্লুনি ফাউণ্ডেশন ফর জাস্টিস এর প্রেসিডেন্ট ,যা তিনি  আদালত কক্ষে, সম্প্রদায়ে এবং শ্রেণিকক্ষে ন্যায়বিচার এগিয়ে নিতে ২০১৬ সালের শেষ দিকে তার স্বামী জর্জ ক্লুনির সাথে সহ -প্রতিষ্ঠা করেন।ক্লুনি আমাল ক্লুনি মেধা-বৃত্তি চালু করার জন্য অংশীদ্বার হয়েছিলেন, যা চালু করা হয়েছিল প্রতি বছর একজন লেবাননিয় মেয়েকে লেবানন থেকে ইউনাইটেড ওয়াল্ড কলেজ ডিলিজান এ পাঠিয়ে দু'বছর ব্যাপি আন্তর্জাতিক ব্যাকালরেট পোগ্রামে ভর্তি করতে।
আমাল এবং তার স্বামী ইয়াজিদি ছাত্র হাজিম আভডাল এর পৃষ্ঠপোষন করেন যার সাথে নাদিয়া মুরাদের সাথে কাজের মাধ্যমে ক্লুনির দেখা হয়,যেহেতু আভডাল ইয়াজদা তে কাজ করতো।সে ইউনিভার্সিটি অব শিকাগো তে যাচ্ছে।.
২০১৮ সালে স্টোনম্যান ডগলাস হাইস্কুলে গোলাগুলির পরে ক্লুনি মার্চ টু আউয়ার লাইফ কে ৫০০০০০ ডলার দেওয়ার প্রতিশ্রুতি দেন এবং বলেন তারা সেখানে উপস্থিত থাকবেন।
ব্যক্তি জীবন
আমাল ক্লুনি ইংরেজি,ফরাসি এবং আরবি ভাষায় সাবলিল ভাবে কথা বলতে পারেন। তার বাবা একজন লেবাননিয় ড্রুজ এবং তার মা লেবাননিয় সুন্নি মুসলিম। কিছু নথিতে ক্লুনিকে ড্রুজ বলে উল্লেখ করা হয়েছে। যদিও অসহবর্নে বিবাহে ড্রুজের বাধা,তার মায়ের মুসলিম ধর্ম বিশ্বাস এবং অ-ড্রুজ ক্লুনির সাথে তার বিয়ের কারণে তিনি নিজেকে কোনমতেই সেই ধর্মের অংশ মনে করতে পছন্দ করেন না।  তিনি তার ধর্ম নিয়ে জনসমুক্ষে আলোচিনা করেন নি যদিও তার স্বামি হলিউড রিপোর্টারের কাছে এক সাক্ষাৎকারে বলেন যে আমাল ক্লুনি "সম্প্রদায়বিহীন.........আদৌ ধার্মিক নন।"
তিনি ২৮ এপ্রিল ২০১৪ তে অভিনেতা জর্জ ক্লুনির সাথে প্রতিজ্ঞাবদ্ধ হন। ব্রিটিশ বিনোদন পত্রিকা ডেইলি মেইল কর্তৃক তার বাগদত্তার মায়ের ধর্মিয় কারণে তাদের বিয়ের বিরোধিতার দাবি করার পর জর্জ ক্লুনি পত্রিকাটির সমালোচনা করেন। যখন বিনোদন পত্রিকাটি এই মিথ্যা সংবাদের জন্য ক্ষমা প্রার্থনা করে,ক্লুনি তাদের ক্ষমাপ্রার্থনা প্রত্যাখান করেন।তিনি বলেন"সবচেয়ে বাজে রকমের বিনোদন পত্রিকা।যারা পাঠকের ক্ষতিসাধন করে মিথ্যা খবর তৈরি করে।
৭ আগস্ট ২০১৪ তে লন্ডনের রয়াল বরোঘ অব কেন্সিংটন এন্ড চেলসিয়াতে এই জুটি বিয়ের অনুমতিপত্র লাভ করেন।. দুদিন পূর্বে ভেনিসে  বড় রকমের বিবাহ উৎসবের পর,২৭ সেপ্টেম্বর ২০১৭ তে ভেনিসের সিটি হলে   তারা বিয়ে করেন।ক্লুনির বন্ধু রমের সাবেক মেয়র ওয়ালতার ভেলট্রনি তাদের বিয়ে দেন। বিয়েটি গণমাধ্যমে ব্যাপকভাবে প্রচার পেয়েছিল। অক্টোবর ২০১৪ তে ঘোষণা দেওয়া হয়েছিল যে ১০ মিলিয়ন ইউরো মূল্যে ইংল্যান্ডের সোনিং আই তে থেমস নদীর একটি দ্বীপে ক্লুনি দম্পতি মিলস হাউস কিনেছেন।
ফেব্রুয়ারি ২০১৭ তে সিবিএস টক শো দ্যা টক এ প্রচার করা হয় যে ক্লুনি অন্তঃসত্ত্বা এবং তিনি ও তার স্বামী যমজ বাচ্চা আশা করছেন। বন্ধু ম্যাট ডেমন এন্টারটেইনমেন্ট টুনাইট কে অন্তসত্তার বিষয় টি নিশ্চিত করেন। জুন ২০১৭ তে তিনি কন্যা এলা ও পুত্র আলেজান্ডারের জন্ম দেন।
নতুন পৃথিবী
নতুন পৃথিবী আনোয়ার ফিল্মসের ব্যানারে নির্মিত এবং আনোয়ার হুসেন পরিচালিত এবং প্রযোজিত একটি অসমীয়া চলচ্চিত্র। আনোয়ার ফিল্মস দ্বারা নির্মিত এটি দ্বিতীয় ছবি। ১৯৫৮ সালে ছবিটি মুক্তি পেয়েছিল। কাহিনীটি আনোয়ার হুসেইন রচনা করেন। সংলাপ লিখেছিলেন পদ্ম বরকটকী এবং সর্বানন্দ। কলিকাতার ২নং নিউ থিয়েটার্স স্টুডিওতে ছবিটি নির্মাণ করা হয়েছিল। নতুন পৃথিবীর শব্দগ্রহণ আর.সি.এ. পদ্ধতিতে করা হয়েছিল। ছবির প্রচারের জন্য ট্রেলার মুক্তি দেওয়া এটি প্রথম অসমীয়া ছবি।
নতুন পৃথিবী একটি নারীকেন্দ্রিক ছবি। বিধবা বিবাহকে বিষয়-বস্তু হিসাবে নিয়ে ছবির কাহিনীভাগ রচনা করা হয়েছিল।
অনুপমা ভট্টাচার্য, বিমল নাথ, মলয়া দাস, বীণা দাস, বুধীন শর্মা, বিভূতি চক্রবর্তী, সর্বানন্দ পাঠক, গানা ভট্টাচার্য, কল্পনা রায়, হেমেন চৌধুরী ইত্যাদি ছাড়াও পশ্চিমবঙ্গের নিতীশ মুখার্জী, পদ্মা দেবী, তপতী ঘোষ, অরুণ কুমার ইত্যাদিও ছবিটিতে অভিনয় করেন।
সঙ্গীত পরিচালনা করেন ত্রিধারা। অন্য কয়েকটি উৎস মতে ছবিটির সঙ্গীত পরিচালক ছিলেন মুকুল বরুয়া এবং রাজেশ্বর বরদলৈ। কণ্ঠ দিয়েছিলেন - শেবালী দেবী, মিহির বরদলৈ, জ্যোতির্ময় কাকতি এবং মুকুল বরুয়া।
মঞ্জিলা পলা উদ্দিন
মঞ্জিলা পলা উদ্দিন, ব্যারনেস উদ্দিন (মঞ্জিলা পলা খান; জন্ম ১৭ জুলাই ১৯৫৯) একজন ব্রিটিশ রাজনীতিবিদ ছিলেন। তিনি তৎকালীন পূর্ব পাকিস্তানের রাজশাহী জেলায় জন্মগ্রহণ করেন। তিনি বিলেতের রাজনীতি এবং কমিউনিটির সাথে অতপ্রেত ভাবে জড়িত। তিনি প্রথম কোন মুসলমান এবং একই সাথে বাঙ্গালী যিনি ব্রিটেনের পার্লামেন্টের লর্ডস হবার গৌরব অর্জন করেছিলেন। তবে দুর্নীতির দায়ে ২০১০ থেকে ২০১২ সাল পর্যন্ত তার সদস্য পদ বাতিল করে দেয়া হয়।
রাজনৈতিক জীবন
সত্তরের দশকের শেষের দিক থেকেই তিনি মুলত বিলেতের সামাজিক এবং রাজনৈতিক বিভিন্ন ক্ষেত্রে নিজেকে জড়াতে থাকেন। এরই ধারাবাহিকতায় তিনি আসির দশকে তিনি Youth and Community worker (YWCA) এর সাথে যুক্ত হন। পরে তিনি Tower Hamlets Social Services এর একজন কর্মী হিসাবে বেশ সুনাম অর্জন করেন। একই দশকের শেষের দিকে তিনি Tower Hamlets Women's Health Project এর ব্যাবস্থাপক পরিচালক হিসাবে দায়িত্ব পালন করেন। ১৯৮৮ সালে তিনি নিউহাম সামাজিক উন্নয়ন সংস্থার সাথে যুক্ত হন। ১৯৯০ সালে তিনি প্রথম কোন বাঙালি হিসাবে লেবার পার্টি থেকে the London Borough of Tower Hamlets অঞ্চলের কাউন্সিলর নির্বাচিত হন। তিনি সফলতার সাথে দুই বছর দায়িত্ব পালন করেন। পরে ১৯৯৪ থেকে ১৯৯৬ সাল পর্যন্ত সফলতার সাথে লন্ডনের টাওয়ার হ্যামলেটের নির্বাহী প্রধান হিসাবে দায়িত্ব পালন করেন।
১৯৯৭ সালে তিনি Bethnal Green and Bow constituency এর জন্যে আবেদন করেন কিন্তু মনোনয়ন পেতে ব্যার্থ হন। তবে ১৯৯৮ সালের ১৮ জুলাই তিনি বিলেতের পার্লামেন্টের হাউজ অব লর্ডসে প্রথম কোন মুসলমান, প্রথম কোন বাঙালি লর্ডস হিসাবে নিযুক্ত হন। যা সেখানকার বাঙালি কমিউনিটিতে আলোড়ন সৃষ্টি করে। তৎকালীন সময়ে তিনি হাউজ অব লর্ডসে সর্ব কনিষ্ঠ কোন লর্ডস ছিলেন। তাকে হাউজ অব লর্ডসে আমন্ত্রন জানানু হলে তিনি আল্লাহর নামে শপত নিয়ে দায়িত্ব গ্রহণ করেন। একজন লর্ডস হিসাবে তিনি স্থানীয়, জাতীয় ও আন্তর্জাতিক পর্যায়ে পরিচিতি লাভ করেন।
২০০৫ সালে তিনি তৎকালীন প্রধানমন্ত্রী টনি ব্লেয়ার কর্তৃক সন্ত্রাসি কর্মকাণ্ডের বিরুদ্ধে প্রচারনার জন্যে নিযুক্ত হন। তবে ২০০৬ সালের আগস্ট মাসে তিনি টনি ব্লেয়ারের মধ্যপ্রাচ্য নীতির বিরুদ্ধে খলা চিটি লেখেন যাতে আরও কয়েকজন মুসলমান সংসদ সদস্য সাক্ষর করেন। যা তাকে বেশ সমালোচিত করে। তবে সেখানকার মুসলমান কমিউনিটি ব্যাপারটা ইতিবাচক হিসাবেই দেখে ছিলেন।
দুর্নীতির অভিযোগ
তার শ্বশুর বাড়ি সিলেট জেলার ছাতকে। ডেইলি সানডে টাইমস পত্রিকা অভিযোগ করে তিনি তার শ্বশুর বাড়িতে ১৪০,০০০ পাউন্ড ব্যায়ে যে বাড়ি নির্মাণ করেছেন তা দুর্নীতির মাধ্যমে সংগ্রহ করেছেন। তবে তিনি তা প্রথমেই অস্বীকার করেন।
ব্যক্তিগত জীবন
ব্যক্তিগত জীবনে তিনি চার ছেলে এবং এক মেয়ের মাতা।
চার ছক্কা হৈ হৈ
চার ছক্কা হৈ হৈ বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতার সূচনা সঙ্গীত। প্রতিযোগিতা শুরুর পূর্বে ২০ ফেব্রুয়ারি, ২০১৪ তারিখে বিশ্বব্যাপী এ গানটি আনুষ্ঠানিকভাবে প্রকাশ করা হয়। গানটিতে সুরারোপ করেছেন ফুয়াদ আল মুক্তাদির; রচনা করেছেন - অনম বিশ্বাস ও রিফায়েত আহমেদ। দিলশাদ নাহার কনা, এলিটা করিম, পান্থ কানাই, যোহন আলমগীর, সানবির হুদা, বাঁধন সরকার পূজা ও কৌশিক হোসেন তাপস এ গানটি গেয়েছেন। গানের অধিকাংশ কথাই বাংলা ভাষায় ব্যক্ত হয়েছে; পাশাপাশি ইংরেজি ভাষাও এতে অন্তর্ভুক্ত ঘটেছে। বাংলাদেশের যুব সমাজসহ দেশ-বিদেশের যুবদের কাছে গানটি ব্যাপক জনপ্রিয়তা অর্জন করে। এ গানের মাধ্যমেই বাংলাদেশের প্রধান প্রধান নগরগুলোয় ফ্ল্যাশমবের ন্যায় নতুন ধারার জন্ম হয়।
প্রভাব
বাংলাদেশে গানটি মিশ্র প্রতিক্রিয়া সৃষ্টি করেছে। গানের কথা ও সৃষ্ট মিউজিক ভিডিও বৈশ্বিকভাবে সমালোচনার সৃষ্টি করে যা বাংলাদেশের সংস্কৃতিকে সঠিকভাবে তুলে ধরতে পারেনি। তা স্বত্ত্বেও গানটি স্বল্পসময়ের মধ্যে ব্যাপক জনপ্রিয়তা লাভ করে। ইন্টারন্যাশনাল ক্রিকেট কাউন্সিল (আইসিসি) কর্তৃপক্ষ সূচনা সঙ্গীত নির্ধারণের জন্য প্রতিযোগিতার আয়োজন করে। প্রতিযোগিতা আয়োজনে বাংলাদেশের তিন স্বাগতিক শহর - ঢাকা, চট্টগ্রাম ও সিলেটের বিশ্ববিদ্যালয় পড়ুয়া ছাত্রদেরকে প্রতিযোগিতায় অংশগ্রহণের জন্য আমন্ত্রণ জানানো হয় ও তাদের নিজস্ব নৃত্যসহযোগে ভিডিও চিত্র জমাদানের জন্য বলা হয়। এরফলে গানটিকে আরও গ্রহণযোগ্য করতে সহায়তা করে।
গানের প্রতিযোগিতা আয়োজনের ফলে বাংলাদেশে ফ্ল্যাশমবের ধারণা বৃদ্ধি পায় ও এ গানটি বাংলাদেশের প্রধান শহরসহ ছোট শহরগুলোতে প্রদর্শিত হতে থাকে। নিউইয়র্ক, লন্ডন, চীন, রাশিয়ায়ও প্রতিযোগিতা পরবর্তী সময়ে ছড়িয়ে যায়। গানের বৈশ্বিক আবেদন ও নৃত্যের গ্রহণযোগ্যতায় চার ছক্কা হৈ হৈ গানটিকে গ্যাংনাম স্টাইল ও হার্লেম শেকের ন্যায় নৃত্যধর্মী গানের সাথে তুলনা করা হয়েছে।
দ্বারকা
জনসংখ্যার উপাত্ত
ভারতের ২০১১ সালের আদমশুমারি অনুসারে,  দ্বারকার জনসংখ্যা ছিল 38873 । জনসংখ্যার মধ্যে পুরুষ 20,306 জন এবং মহিলা 18,567 জন। দ্বারকার সাক্ষরতার হার হল 75.94%, যা সারা ভারতের সাক্ষরতার হার 78.03% এর চেয়ে কম। পুরুষ সাক্ষরতার হার 83%, এবং মহিলাদের সাক্ষরতার হার 68.27%। এই জনসংখ্যার 11.98% হল ছয় বছরের কম বয়সী।
অর্থনীতি
দ্বারকার রাজস্বের বেশিরভাগই পর্যটন থেকে প্রাপ্ত হয়, কারণ এটি তীর্থযাত্রীদের জন্য একটি পুর্ণ্য স্থান।
মন্দিরসমূহ
দ্বারকা একটি পবিত্র শহর হিসাবে বিবেচিত, তার মন্দিরগুলির জন্য এবং হিন্দুদের তীর্থস্থান হিসাবে সুপরিচিত। দ্বারকার কেন্দ্রে অবস্থিত দ্বারকাধীশ মন্দির। এই মন্দিরটি ভারতের চার ধামের অন্যতম মন্দির । এই মন্দিরটি ভগবান শ্রীকৃষ্ণকে সমর্পিত । কথিত আছে, শ্রীকৃষ্ণের প্রপৌত্র বজ্রনাভ এই মন্দিরটি নির্মাণ করেন । অনুমান করা হয়, মূল মন্দিরটি ২,৫০০ বছরের পুরানো। কিন্তু বর্তমানে যেটি আছে তা ১৬ শতকের যা রাজা জগৎ সিং রাঠোর পুনর্নির্মাণ করেছিলেন, তাই একে জগৎ মন্দিরও বলা হয়।
আলিকস্তম্ভ ও হ্রদ
শহরের একটি মনোরম দৃশ্য প্রদান করে। এটি একটি স্থির আলো যা সমুদ্রপৃষ্ঠ থেকে 70 ফুট (21 মিটার) উপরে অবস্থিত এবং আলোটি 10 ​​মাইল (16 কিমি) দূরত্বে দৃশ্যমান। বাতিঘর টাওয়ারটি 40 ft উচ্চতা এবং সমুদ্রের উচ্চ জলস্তর থেকে 117 গজ (107 মিটার) দূরে। এই বাতিঘর টাওয়ারে দেওয়া রেডিও বীকন একটি সৌর ফটোভোলটাইক মডিউল দ্বারা চালিত।
শহরের পশ্চিমাংশে গোপী তালাব নামে একটি হ্রদ বা জলাশয় রয়েছে।
শিবরাজপুর সমুদ্র সৈকত
শিবরাজপুর সমুদ্র সৈকতটি দ্বারকা রেলওয়ে স্টেশন থেকে 14.5 কিলোমিটার দূরে এবং এটি মর্যাদাপূর্ণ ব্লু ফ্ল্যাগ সৈকত সার্টিফিকেশন পাওয়ার জন্য আটটি ভারতীয় সৈকতের মধ্যে রয়েছে।
সংস্কৃতি
থাম্ব|একজন আমেরিকান গুরু দ্বারকায় ভারতীয় এবং অন্যদের মধ্যে ঈশ্বরের প্রেম বিতরণ করছেন। জন্মাষ্টমী হল প্রধান উৎসব যা ভাদ্র মাসে কৃষ্ণ পক্ষ অষ্টমী তিথিতে পালিত হয়। ভগবান শ্রী কৃষ্ণের জন্ম উপলক্ষে অত্যন্ত উৎসব এবং ধার্মিকতার সাথে পালিত হয় কারণ এই স্থানটি প্রাগৈতিহাসিক যুগে কৃষ্ণের বাসস্থান বলে বিশ্বাস করা হয়।
খেলাধুলা
বেট দ্বারকার উপকূলে অবস্থিত পানির নিচের প্রাচীন শহরটিকে স্কুবা ডাইভিং সাইট হিসেবে গড়ে তোলার প্রস্তাব করা হয়েছে। এই প্রকল্পটি অ্যাডভেঞ্চার স্পোর্টস লিমিটেড (ASL) এবং গুজরাট সরকারের একটি যৌথ উদ্যোগ, যার বিনিয়োগ inr 130000000 (US$1.6 মিলিয়ন)৷ পর্যটনের জন্য একটি নিমজ্জিত শহর ব্যবহার করার জন্য এটি বিশ্বের কোথাও প্রথম প্রচেষ্টা বলে মনে করা হয়। জল এবং সমুদ্র সৈকত খেলাও রাজ্য সরকার দ্বারা প্রচার করা হচ্ছে, এবং এরো এবং সাবমেরিন স্পোর্টসকে আরও প্রচার করার প্রস্তাব রয়েছে।
ট্রেন
দ্বারকা রেলওয়ে স্টেশনটি ব্রডগেজ রেললাইনে রয়েছে যা আহমেদাবাদ থেকে ওখা পর্যন্ত জামনগর থেকে প্রায় 137 কিলোমিটার (85 মাইল) দূরত্বে চলে।
বায়ু
নিকটতম বিমানবন্দর হল জামনগর বিমানবন্দর 131 কিমি দূরে।
রাস্তা
রাজকোট থেকে 217 কিলোমিটার (135 মাইল), সোমনাথ থেকে 235 কিলোমিটার এবং আহমেদাবাদ থেকে 378 কিলোমিটার (235 মাইল) দূরে ।
টেক্সাস ইন্সট্রুমেন্টস
টেক্সাস ইন্সট্রুমেন্ট্‌স একটি মার্কিন ইলেক্ট্রনিক্স কোম্পানি। এটি মূলত সেমিকন্ডাক্টর মাইক্রোচিপ নির্মাণ করে থাকে। এর প্রধান কার্যালয় মার্কিন যুক্তরাষ্ট্রের টেক্সাস অঙ্গরাজ্যের ডালাস শহরে অবস্থিত।
দুশমন দুনিয়া কা
দুশমন দুনিয়া কা (Dushman Duniya Ka - The World's Enemy) ১৯৯৬ সালে মুক্তিপ্রাপ্ত একটি বলিউড চলচ্চিত্র। এই চলচ্চিত্রটি পরিচালনা করেছেন মেহমুদ এবং প্রযোজনা করেছেন অশোক মিশ্র। এই চলচ্চিত্রে অভিনয় করেছেন নবাগত লায়লা মেহদিন, মঞ্জুর আলী ও জীতেন্দ্র। এছাড়াও শাহরুখ খান ও সালমান খান বিশেষ অতিথি হিসেবে আবির্ভূত হন।
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ চলচ্চিত্রসমূহকে ১৯৭৬ সাল থেকে দেওয়া হচ্ছে। প্রথমবারের মত নারায়ণ ঘোষ মিতা পরিচালিত লাঠিয়াল চলচ্চিত্রটি এ পুরস্কার পাওয়ার গৌরব অর্জন করে। ২০১৪ সালের জন্য শ্রেষ্ঠ চলচ্চিত্রের জন্য মনোনীত হয় বৃহন্নলা কিন্তু গল্প চুরির অভিযোগে পুরস্কার কমিটি তা বাতিল করে ও পরবর্তীতে নেকাব্বরের মহাপ্রয়াণ চলচ্চিত্রটিকে শ্রেষ্ঠ চলচ্চিত্রের পুরস্কার প্রদান করা হয়। এ পর্যন্ত সর্বাধিক ৭ বার জাতীয় চলচ্চিত্র পুরস্কারের শ্রেষ্ঠ চলচ্চিত্র বিভাগে পুরস্কার পায় ইমপ্রেস টেলিফিল্ম প্রযোজিত চলচ্চিত্র।
লোয়ের মনা বানর
লোয়ের মনা বানর (Lowe's mona monkey), (বৈজ্ঞানিক নাম: Cercopithecus lowei) হচ্ছে সারকোপিথিসিডি পরিবারের পুরনো দুনিয়ার বানরের একটি প্রজাতি। এই প্রজাতির বানর আইভরি কোস্ট ও ঘানায় দেখা যায়। অতীতে এটিকে ক্যাম্পবেলের মনা বানরের (C. campbelli) একটি উপপ্রজাতি হিসেবে শ্রেণীকরণ করা হতো।
মার্টিন ক্রো
মার্টিন ডেভিড ক্রো, এমবিই (Martin David Crowe; জন্ম: ২২ সেপ্টেম্বর ১৯৬২ - মৃত্যু: ৩ মার্চ ২০১৬) হেন্ডারসনে জন্মগ্রহণকারী নিউজিল্যান্ডের বিখ্যাত আন্তর্জাতিক ক্রিকেট তারকা, ধারাভাষ্যকার ও লেখক ছিলেন। ১৯৮৫ সালে উইজডেন কর্তৃক তিনি বর্ষসেরা ক্রিকেটার নির্বাচিত হন। এছাড়াও, বিশ্বের অন্যতম সেরা তরুণ ব্যাটসম্যান হিসেবেও মনোনীত হয়েছেন তিনি। ডানহাতি ব্যাটসম্যান মার্টিন ক্রো ১৯৮০-এর দশকের শুরু থেকে ১৯৯৬ সালে অবসরগ্রহণের পূর্ব পর্যন্ত নিউজিল্যান্ড দলের প্রতিনিধিত্ব করেন। শুরুতে দলে তিনি ব্যাটিংয়ের পাশাপাশি মিডিয়াম পেস বোলিং করতেন। ১৯৯০-এর দশকের প্রথমদিকে দলের অধিনায়কও ছিলেন তিনি। এ সময়ে তিনি বেশ কিছু ক্রীড়া-কৌশল অবলম্বন করেন; তন্মধ্যে শুরুতেই স্পিন বোলার ও মারকুটে ব্যাটসম্যানের ব্যবহার অন্যতম।
ঘরোয়া ক্রিকেট
ক্রো তার সমগ্র খেলোয়াড়ী জীবনে ঘরোয়া ক্রিকেটে অকল্যান্ড, সেন্ট্রাল ডিস্ট্রিক্টস, সমারসেট এবং ওয়েলিংটন - এ চারটি ক্লাব দলে প্রতিনিধিত্ব করেন। এ সময় প্রথম-শ্রেণীর ক্রিকেটে তিনি প্রায় বিশ হাজার রান ও ৭১টি শতক হাঁকান। তার ব্যাটিং গড় ৫৬.০২ যা প্রথম-শ্রেণীর ক্রিকেটে সর্বকালের সর্বোচ্চ সেরা গড়ের অন্যতম।
স্টানলি কোহেন
স্টানলি কোহেন (১৭ নভেম্বর ১৯২২ – ৫ ফেব্রুয়ারি ২০২০) (Stanley Cohen) একজন মার্কিন প্রাণরসায়নবিদ ছিলেন। তিনি ১৯৮৬ সালে চিকিৎসাবিজ্ঞানে নোবেল পুরস্কার লাভ করেন।
মার্টিন ক্রো
ঘরোয়া ক্রিকেট
১৭ বছর বয়সে অকল্যান্ডের পক্ষ হয়ে ক্যান্টারবারি দলের বিপক্ষে প্রথম-শ্রেণীর ক্রিকেটে অভিষিক্ত হন। ঐ খেলায় তিনি ৫১ রান সংগ্রহ করেন।
স্টানলি কোহেন
জীবনী
কোহেন নিউইয়র্কের ব্রুকলিনে জন্মগ্রহণ করেন। তিনি ১৯৪৩ সালে ব্রুকলিন কলেজ থেকে রসায়ন ও জীববিজ্ঞানে ব্যাচেলর্স ডিগ্রি অর্জন করেন। তিনি ১৯৪৫ সালে ওবের্লিন কলেজ থেকে প্রাণীবিজ্ঞানে মাস্টার্স ডিগ্রি অর্জন করেন। তিনি ১৯৪৮ সালে মিশিগান বিশ্ববিদ্যালয়ের প্রাণরসায়ন বিভাগ থেকে পিএইচডি ডিগ্রি অর্জন করেন।
মার্টিন ক্রো
আন্তর্জাতিক ক্রিকেট
ক্রো ৭৭ টেস্ট খেলায় অংশ নিয়ে ৪৬.৬৫ গড়ে ১৭ শতক ও ১৮টি অর্ধ-শতক করেন। এছাড়াও তিনি ১৪৩টি একদিনের আন্তর্জাতিকে ৩৮.৫৫ গড়ে ৪ শতক ও ৩৪টি অর্ধ-শতক করেন। ১৯৯১ সালে দলীয় সঙ্গী অ্যান্ড্রু জোন্সের সাথে ৪৬৭ রানের জুটি গড়েন যা টেস্ট ক্রিকেটের ইতিহাসে ঐ সময়কালের সর্বোচ্চ রানের জুটি হিসেবে স্বীকৃত ছিল ও ২০০৯ সাল পর্যন্ত তৃতীয় সর্বোচ্চ রানের জুটি। ঐ খেলায় ক্রো ২৯৯ রানে আউট হয়ে যান যা নিউজিল্যান্ডের টেস্ট ইতিহাসে সর্বোচ্চ ছিল। পরবর্তীতে ২০১৪ সালে একমাত্র নিউজিল্যান্ডীয় হিসেবে ব্রেন্ডন ম্যাককুলাম ত্রি-শতক হাঁকান। ইনজামাম-উল-হক তাকে ভিভ রিচার্ডস ও রিকি পন্টিংয়ের সাথে তার দেখা সেরা তিন ব্যাটসম্যানের একজনরূপে গণ্য করেছেন।
স্টানলি কোহেন
মৃত্যু
স্টানলি কোহেন ২০২০ সালের ৫ ফেব্রুয়ারি ৯৭ বছর বয়সে মৃত্যুবরণ করেন।
মার্টিন ক্রো
ক্রিকেট বিশ্বকাপ
১৯৯২ সালের ক্রিকেট বিশ্বকাপ প্রতিযোগিতায় সর্বোচ্চসংখ্যক রান করেন তিনি। কিন্তু, গ্রুপ পর্বে শীর্ষস্থান অধিকার করেও সেমি-ফাইনালে চতুর্থ স্থান অধিকারী পাকিস্তান দলের বিপক্ষে তার দল হেরে যায়। ঐ প্রতিযোগিতায় প্রথমবারের মতো প্রবর্তিত ম্যান অব দ্য টুর্নামেন্ট পুরস্কার লাভ করেছিলেন তিনি। তার অধিনায়কত্বে নিউজিল্যান্ড দল মাত্র দুই খেলায় পরাজিত হয়েছিল।
কোচিং
ক্রিকেট থেকে অবসর নেয়ার পর সংক্ষিপ্ত ধরনের ক্রিকেট ম্যাক্স নিয়ে কাজ করেন। এছাড়াও, তিনি টেলিভিশনে ধারাভাষ্যকার ও বিশেষজ্ঞরূপে নিজেকে উপস্থাপন করেন। রাসেল ক্রো’র মালিকানাধীন রাগবি লীগ ফুটবল ক্লাবে সাউথ সিডনী র‌্যাবিটোসের পরিচালনা কমিটি সদস্য ছিলেন। ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের ব্যবস্থাপনায় প্রধান নির্বাহী হিসেবেও সংশ্লিষ্ট ছিলেন। মৌসুমের মাঝামাঝি সময় থেকে দলীয় প্রধান বিজয় মল্ল দলের অবস্থানে অসন্তুষ্টিজ্ঞাপন করেন ও বোলিং কোচ ভেঙ্কটেশ প্রসাদ এবং পরামর্শক চারু শর্মাকে বরখাস্ত করেন। একই বছরের অক্টোবরে ক্রো দলের সাথে যোগ দেন ও দক্ষিণ আফ্রিকা দলের কোচ রে জেনিংসকে দলের প্রধান কোচ হিসেবে নিয়োগ দেন। কিছু সূত্রে জানা যায়, মল্ল দলের অবস্থানে নাখোশ ছিলেন ও ক্রোকে অন্তর্ভুক্ত করে বৈপ্লবিক পরিবর্তন ঘটান।
প্রত্যাবর্তন
right|thumb|২০১১ সালে মার্টিন ক্রো ১৯ মে, ২০১১ তারিখে টুইটারে মন্তব্য করেন যে, তিনি তার শারীরিক কর্মক্ষমতা ধরে রাখার লক্ষ্যে প্রথম-শ্রেণীর ক্রিকেটে পুনরায় প্রত্যাবর্তন করতে চান। এছাড়াও, তিনি জানান যে, মাত্র ৩টি খেলায় অংশ নিলেই তার ২৫০ খেলার পূর্তি ঘটবে ও মাত্র ৩৯২ রান যুক্ত করতে পারলেই ২০,০০০ রান পূর্ণ হবে। ৪৯ বছর বয়সে তিনি পুনরায় ক্লাব পর্যায়ের ক্রিকেটে অংশ নেন। কর্নওয়াল সংরক্ষিত গ্রেড দলে অধিনায়ক হন ও অকল্যান্ডে অনুষ্ঠিত দ্বিতীয় বিভাগের দল পাপাতোতো'র বিপক্ষে ৩ নম্বরে ব্যাটিংয়ে নামেন। ঐ একই ক্লাবে তার বাবা গ্রেড ক্রিকেটে অংশগ্রহণ করেছিলেন।
সম্মাননা
ক্রিকেট খেলায় অসামান্য অবদানের স্বীকৃতিস্বরূপ ১৯৯২ সালে নববর্ষের সম্মাননায় তাকে মেম্বার অব দি অর্ডার অব দ্য ব্রিটিশ এম্পায়ার পদবীতে ভূষিত করা হয়।
২৮ ফেব্রুয়ারি, ২০১৫ তারিখে তাকে আইসিসি ক্রিকেট হল অব ফেমে অন্তর্ভুক্ত করা হয়। এরফলে তিনি স্যার রিচার্ড হ্যাডলি এবং ডেবি হকলি’র পর তৃতীয় নিউজিল্যান্ডীয় ও বৈশ্বিকভাবে ৭৯তম ব্যক্তি হিসেবে এ সম্মাননায় অভিষিক্ত হন। ইডেন পার্কে নিউজিল্যান্ড-অস্ট্রেলিয়ার মধ্যকার ক্রিকেট বিশ্বকাপের ইনিংস বিরতী চলাকালে তাকে স্মারকসূচক ক্যাপ পড়ান আইসিসি’র পরিচালক ও ক্রিকেট অস্ট্রেলিয়ার চেয়ারম্যান ওয়ালি এডওয়ার্ডস। এ সময় নিউজিল্যান্ড ক্রিকেটের সভাপতি স্টিফেন বুক উপস্থিত ছিলেন। এ প্রসঙ্গে ক্রো বলেন, ‘আট বছর বয়স থেকে আমি সর্বদাই বিশ্বে প্রভাববিস্তারকারী সেরা খেলোয়াড়দের কথা পড়তাম ও শুনতাম। আমার বাবা ডেভ আমাকে দেখতেন ও বড় ভাই জেফ সাহস যোগাতেন। আমি জনৈক ইংরেজ কোচের সাথে বাবার কথোপকথনের গল্প শুনতে পছন্দ করি। তিনি বাবাকে বলেছিলেন যে, তিনি কখনো টেস্ট ক্রিকেটারের পিতা হতে পারবেন না। ত্রিশ বছর পর তিনি ঐ একই কোচের কাছে জবাব দিয়েছিলেন যে, তুমি ঠিকই বলেছিলে যে আমি কখনো টেস্ট ক্রিকেটারের পিতা হতে পারবো না; তবে দুইজন টেস্ট ক্রিকেটারের পিতা হয়েছি। এছাড়াও জেফ এবং আমি আমার মা অড্রি ও বোন ডেবের সহযোগিতা ছাড়া এ অর্জন লাভ অসম্ভব ছিল। ক্রিকেট আমাদের প্রাণ এবং অদ্যাবধি তাই রয়ে গেছে। ক্রিকেট আমাদের পরিবারকে অনেক কিছু দিয়েছে।’
ব্যক্তিগত জীবন
১৯৯১ সালে অভ্যন্তরীণ নকশাকার সিমোন কার্টিসের সাথে বৈবাহিক সম্পর্ক স্থাপন করেন। পাঁচ বছর পর ১৯৯৬ সালে বৈবাহিক-বিচ্ছেদ ঘটে। এরপর সুজান টেলরের সাথে সম্পর্ক গড়েন ও তাদের এক কন্যা জন্মগ্রহণ করে। ২০০৫ সালে তাদের সম্পর্কও ভেঙ্গে যায়। ২০০৯ সালে সাবেক মিস ইউনিভার্স লরেইন ডোনেসের সাথে দ্বিতীয়বার বৈবাহিক সম্পর্ক স্থাপিত হয়।
২০১২ সালে জানা যায় যে, ক্রো লিমফোমায় ভুগছেন। তিনি দাবী করেন যে, ১৯৮০-এর দশক থেকে ১৯৯০-এর দশক পর্যন্ত বিভিন্ন দেশ সফরে বিভিন্ন রোগে আক্রান্ত হবার ফলে তার শারীরিক দুরবস্থা ঘটেছে। ৫ জুন, ২০১৩ তারিখে ক্যাম্পবেল লাইভে ঘোষণা দেন যে, তিনি ক্যান্সার থেকে মুক্তিলাভ করেছেন। এছাড়াও, মদ্যপানের ন্যায় অতিরিক্ত ক্রিকেট আসক্তি থেকে স্বেচ্ছায় সম্পর্ক ত্যাগের কথাও জানান। ২০১৪ সালে ক্রো জানান যে, লিমফোমা পুনরায় ফিরে এসেছে ও তার জীবনকে ৫% কমিয়ে ১২ মাস নিয়ে এসেছে। এছাড়াও, তিনি ফেব্রুয়ারি ও মার্চে ২০১৫ সালের ক্রিকেট বিশ্বকাপ দেখার ইচ্ছে প্রকাশ করেন। অতঃপর রোগের বিভিন্ন জটিলতায় ৫৩ বছর বয়সে ৩ মার্চ, ২০১৬ তারিখে অকল্যান্ডে মার্টিন ক্রো’র দেহাবসান ঘটে।
প্যারাথাইরয়েড হরমোন
প্যারাথাইরয়েড হরমোন বা PTH ,প্যারাথাইরয়েড গ্রন্থির চীফ কোষ থেকে ক্ষরিত হয়,যা ৮৪টি অ্যামিনো অ্যাসিড বিশিষ্ট একটি পলিপেপটাইড।এটি রক্তে ক্যালসিয়ামের পরিমাণ বৃদ্ধি করে। PTH এর অর্ধ জীবন ৪ মিনিট।